title: 2015 m. vasario 4 d. Komisijos sprendimas (ES) 2015/667 dėl valstybės pagalbos SA.14551 (2013/C), kurią suteikė Prancūzija dėl pasikeitusių pagalbos, teikiamos laivo tam tikram laikui frachtuotojams pagal tonažo mokesčio schemą, sąlygų (pranešta dokumentu Nr. C(2015) 434) (Tekstas svarbus EEE)

text:
29.4.2015

               LT

               Europos Sąjungos oficialusis leidinys

               L 110/15

         KOMISIJOS SPRENDIMAS (ES) 2015/667
   2015 m. vasario 4 d.
   dėl valstybės pagalbos SA.14551 (2013/C), kurią suteikė Prancūzija dėl pasikeitusių pagalbos, teikiamos laivo tam tikram laikui frachtuotojams pagal tonažo mokesčio schemą, sąlygų

         (pranešta dokumentu Nr. C(2015) 434)

   (Tekstas autentiškas tik prancūzų kalba)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo, ypač į jos 108 straipsnio 2 dalies pirmąją pastraipą,
   atsižvelgdama į Europos ekonominės erdvės susitarimą, ypač į jo 62 straipsnio 1 dalies a punktą,
   paprašiusi suinteresuotąsias šalis pateikti pastabas pagal nurodytus straipsnius (1) ir atsižvelgdama į šias pastabas,
   kadangi:
   1.   PROCEDŪRA

               (1)

               2013 m. lapkričio 6 d. raštu Komisija pranešė Prancūzijai apie savo sprendimą pradėti Sutarties dėl Europos Sąjungos veikimo (SESV) 108 straipsnio 2 dalyje nustatytą procedūrą dėl pagalbos, suteiktos laivo tam tikram laikui frachtuotojams pagal tonažo mokesčio schemą, sąlygų pasikeitimo. Komisijos sprendimas pradėti procedūrą (toliau – sprendimas pradėti procedūrą) buvo paskelbtas Europos Sąjungos oficialiajame leidinyje
                   (2). Komisija pakvietė suinteresuotąsias šalis pateikti savo pastabas dėl pagalbos priemonių.

               (2)

               Prancūzijos valdžios institucijos savo pastabas ir atsakymus į klausimus, pateiktus sprendime pradėti procedūrą, pateikė 2014 m. balandžio 28 d., 2014 m. gegužės 14 d. ir 2014 m. lapkričio 28 d. raštuose. Susitikimas su Prancūzijos valdžios institucijomis įvyko 2014 m. spalio 20 d. Briuselyje.

               (3)

               Trečiosios šalys (Armateurs de France ir Europos bendrijos laivų savininkų asociacija, European Community Shipowners' Associations, ECSA) savo pastabas pateikė per laikotarpį, numatytą sprendime pradėti procedūrą. 2014 m. kovo 20 d. raštu Komisija šias pastabas perdavė Prancūzijos institucijoms. Prancūzija atkreipė dėmesį į trečiųjų šalių pastabas 2014 m. balandžio 28 d. raštu.

         2.   FAKTINĖS BYLOS APLINKYBĖS

               (4)

               Prancūzijos tonažo apmokestinimo schemoje, kurią 2003 m. leido taikyti Komisija, remdamasi 1997 m. Bendrijos gairėmis dėl valstybės pagalbos jūrų transportui (toliau – 1997 m. gairės) (3), nebuvo nustatyta jokios bendros sąlygos dėl laivų savininkų, kuriems taikoma ši schema, eksploatuojamo laivyno laivų vėliavos.

               (5)

               Tačiau laivų, frachtuojamų tam tikram laikui (4), veiklai ši schema buvo taikoma su specialiu apribojimu, susijusiu su laivyno, plaukiojančio ne su valstybės narės vėliava, grynojo tonažo procentine dalimi. Pagal 2003 m. gegužės 13 d. Komisijos sprendimo Nr. C(2003) 1476 galutinis, kuriuo leidžiama taikyti Prancūzijos tonažo apmokestinimo schemą (5), 35 konstatuojamąją dalį laivų, frachtuojamų tam tikram laikui ir plaukiojančių ne su Europos bendrijos valstybės narės vėliava, veiklai ši schema buvo taikoma, jei tokių laivų tonažas neviršijo 75 % bendrovės eksploatuojamo laivyno grynojo tonažo. Be to, šio sprendimo 36 konstatuojamoje dalyje nurodyta, kad ši riba nebuvo taikoma laivams, plaukiojantiems su valstybės narės vėliava, kai jų strateginis ir komercinis valdymas būdavo būtinai atliekamas iš valstybės narės teritorijos.

               (6)

               Patvirtinus 2004 m. Bendrijos gaires dėl valstybės pagalbos jūrų transportui (toliau – 2004 m. gairės) (6), 2005 m. Taisomuoju finansų įstatymu (2005 m. gruodžio 30 d. Įstatymas Nr. 2005–1720) Prancūzija nustatė bendrąją vėliavos taisyklę ir panaikino specialiąją taisyklę, taikomą tam tikram laikui frachtuojamiems laivams.

               (7)

               Priemonės struktūra apibūdinta 2008 m. balandžio 11 d.Bulletin officiel des impôts (BOI) Nr. 41 paskelbtoje administracinėje instrukcijoje 4-H-3–08:
               „2005 m. Taisomojo finansų įstatymo (2005 m. gruodžio 30 d. Įstatymas Nr. 2005–1720) 47 straipsniu Bendrojo mokesčių kodekso 209–0 B straipsnyje numatyta neprivaloma tonažo mokesčio schema buvo suderinta su naujosiomis Bendrijos gairėmis dėl valstybės pagalbos jūrų transportui, paskelbtomis 2004 m. sausio 17 d. Europos Sąjungos oficialiajame leidinyje.

                  Nuo šiol pasinaudoti šia schema galima su sąlyga, kad ją pasirinkusios laivybos bendrovės schemos taikymo laikotarpiu įsipareigoja išlaikyti arba padidinti savo laivyną, plaukiojantį su Europos bendrijos valstybės narės vėliava. […]“

               (8)

               Kalbant apie laivų tinkamumą frachtuoti tam tikrą laiką, administracinėje instrukcijoje 4-H-3–08 nurodoma:
               „[…] panaikinama [Bendrojo mokesčių kodekso] 209–0 B straipsnio I dalies paskutinėje pastraipoje numatyta sąlyga, pagal kurią laivų, frachtuojamų tam tikram laikui, ir plaukiojančių ne su Europos bendrijos valstybės narės vėliava, veiklai ši schema netaikoma, jei tokių laivų tonažas viršija 75 % bendrovės eksploatuojamo laivyno grynojo tonažo.“ (7)

               „Todėl tam tikram laikui frachtuojamiems laivams, plaukiojantiems ne su Europos bendrijos valstybės narės vėliava, ši schema gali būti taikoma net jei tokių laivų tonažas viršija 75 % bendrovės eksploatuojamo laivyno grynojo tonažo.

                  Kitaip tariant, frachtavimo tam tikrą laiką reikalavimus atitinkantiems laivams, plaukiojantiems ne su Europos bendrijos valstybės narės vėliava, tonažo mokesčio schemą galima taikyti be apribojimų, jei laikomasi prieš tai nurodyto įsipareigojimo […].“
                (8)

         3.   PRIEŽASTYS, DĖL KURIŲ PRADĖTA OFICIALI TYRIMO PROCEDŪRA

               (9)

               Sprendime pradėti procedūrą Komisija išreiškė abejonių, ar 2005 m. nustatytas tonažo mokesčio schemos keitimas yra suderinamas su vidaus rinka.

               (10)

               Komisija išreiškė nuomonę, kad su tam tikram laikui frachtuojamų ir ne su valstybės narės vėliava plaukiojančių laivų vykdomos veiklos tinkamumu susijusio apribojimo panaikinimas yra nauja pagalbos priemonė, nes jis neatitinka Sprendimo Nr. C (2003) 1476 galutinis, kuriuo leidžiama taikyti Prancūzijos tonažo apmokestinimo schemą; apie šią naują pagalbos priemonę Prancūzija Komisijai nepranešė.

               (11)

               Komisija išreiškė nuomonę, kad su tam tikram laikui frachtuojamų ir ne su valstybės narės vėliava plaukiojančių laivų vykdomos veiklos tinkamumu susijusio apribojimo išlaikymas pagrįstas siekiant 1997 m. ir 2004 m. gairėse numatytų tikslų.

         4.   PRANCŪZIJOS PASTABOS IR ĮSIPAREIGOJIMAI

               (12)

               Pirmiausia, Prancūzijos valdžios institucijos patvirtino, kad pagal 2002 m. Taisomojo finansų įstatymo (2002 m. gruodžio 30 d. įstatymas Nr. 2002–1576) 19 straipsnį parengtoje Prancūzijos bendrojo mokesčių kodekso (BMK) 209–0 B straipsnio redakcijoje buvo numatyta, kad tonažo mokesčio schema taikoma laikantis maksimalios laivų, frachtuojamų tam tikram laikui ir plaukiojančių ne su Europos Bendrijos valstybės narės vėliava, ribos, t. y. 75 % bendrovės eksploatuojamo laivyno grynojo tonažo (9). Toks santykis buvo patvirtintas Komisijos sprendimo C(2003) 1476 galutinis (10) 35 konstatuojamojoje dalyje.

               (13)

               Prancūzijos mokesčių teisės direkcijos surinkti išsamūs duomenys patvirtina, kad laikomasi laivų, frachtuojamų tam tikram laikui ir plaukiojančių ne su Europos Bendrijos valstybės narės vėliava, procentinės dalies, palyginti su bendrovės eksploatuojamų laivų bendru tonažu – taip buvo kiekvienoje bendrovėje ir kiekvienais metais nuo tų metų, kada bendrovė tą schemą pasirinko. Komisijai atsiųstose suvestinėse nurodytos visos įmonės yra ne tik asociacijos Armateurs de France narės, pasirinkusios laivų tonažo mokesčio schemą (11), bet ir viešųjų paslaugų bendrovės, teikiančios keltų paslaugas (12). Likę 15 % priklauso bendrovėms, kurios tonažo mokesčio schemos nepasirinko ir nepriklauso jokiai savininkų grupei (daugiausia SNCM ir CMN). Pateikti duomenys rodo, kad nuo tonažo mokesčio schemos taikymo pradžios 2003 m. iki pat 2014 m. nė vienas pagalbos gavėjas aptariamos ribos neviršijo. Didžiausia neseniai konstatuota procentinė dalis yra 41 %, t. y. gerokai mažesnė nei 2003 m. leistina riba.

               (14)

               Nė vienoje iš šių įmonių santykis neviršijo 75 % ribos kuriais nors metais, kai buvo pasirinkta tonažo mokesčio schema.

               (15)

               Be to, visų dabartinių pagalbos gavėjų eksploatuojamų laivų grynasis tonažas sudaro ne mažiau kaip 25 % laivų, plaukiojančių su Europos Sąjungos valstybės narės arba su EEE susitarimo valstybės vėliava (toliau – Europos vėliava), grynojo tonažo. Kadangi pagalbos gavėjai turi pareigą išlaikyti arba padidinti savo su Europos vėliava plaukiojančio laivyno dydį, niekada daugiau kaip 75 % jų laivyno grynojo tonažo negalės būti sudaryta iš laivų, frachtuojamų tam tikram laikui, kurie neplaukioja su Europos vėliava, grynojo tonažo. Todėl jie visada atitiks Sprendimo C(2003) 1476 galutinis reikalavimus.

               (16)

               Tačiau per diskusijas su Komisija Prancūzijos valdžios institucijos pripažino, kad galiojančiuose Prancūzijos teisės aktuose nenustatyta teisinių įpareigojimų, padedančių užtikrinti, kad tam tikram laikui laivus frachtuojančios ir pagalbą gaunančios bendrovės visada pakankamai prisidėtų siekiant 2004 m. gairių tikslų. Visų pirma, naujiems rinkos dalyviams nėra nustatyta jokių konkrečių įpareigojimų, susijusių su vėliava ar su minimalia nuosava jūrine veikla.

               (17)

               Siekdamos ištaisyti šią padėtį, Prancūzijos valdžios institucijos įsipareigojo užtikrinti, kad nuo 2015 mokestinių metų (13) tonažo mokesčio schemą rinktis būtų galima tik tuo atveju, jei bendrovės su Europos vėliava eksploatuojamo laivyno grynasis tonažas yra ne mažesnis nei 25 % ir jei ji įsipareigoja išlaikyti arba padidinti šią dalį per dešimties metų laikotarpį, kai toks pasirinkimas galioja. Kompleksinės fiskalinės grupės atveju šis įpareigojimas vertinamas atsižvelgiant į jos įmonių bendrą grynąjį tonažą.

         5.   TREČIŲJŲ ŠALIŲ PASTABOS

   5.1.
         Armateurs de France pastabos

               (18)

                  Armateurs de France (AdF) yra profesinė sąjunga, atstovaujanti jūrų transporto ir paslaugų įmonėms.

               (19)

               AdF primena, kad pradinę Prancūzijos schemą, apie kurią Prancūzija pranešė, Komisija patvirtino 2003 m. remdamasi 1997 m. gairėmis.

               (20)

               2003 m. Prancūzijos schemoje numatyta, kad laivų, frachtuojamų tam tikram laikui ir plaukiojančių su trečiosios valstybės vėliava, veiklai ši schema buvo taikoma, jei tokių laivų tonažas neviršijo 75 % bendrovės eksploatuojamo laivyno grynojo tonažo. Kitaip tariant, laivų, frachtuojamų tam tikram laikui ir plaukiojančių ne su valstybės narės vėliava, tonažas turėtų sudaryti ne daugiau nei 75 % bendrovės eksploatuojamo laivyno bendro tonažo.

               (21)

               2004 m., po to, kai Prancūzija apie schemą pranešė, 1997 m. gairės buvo pakeistos ir patikslintos. 2004 m. gairėmis siekiami tikslai yra panašūs – „skatinti registruoti arba perregistruoti laivus valstybių narių registruose“ arba „išlaikyti ir gerinti praktines žinias ir patirtį jūrų pramonės srityje ir užtikrinti bei skatinti Europos jūrininkų įdarbinimą“.

               (22)

               Tam, kad būtų laikomasi naujųjų gairių, Prancūzija nusprendė 75 % ribą pakeisti nauju kriterijumi. Tas naujas kriterijus – „išlaikyti arba […] padidinti savo laivyną, plaukiojantį su Europos bendrijos valstybės narės vėliava“, iš tiesų suteikė daugiau garantijų, kad Bendrijoje bus išsaugotos ir remiamos darbo vietos, nei apribojimas, taikomas tam tikram laikui frachtuotiems laivams, plaukiojantiems ne su valstybės narės vėliava.

               (23)

               Kadangi Prancūzijos teisės aktuose tik pakartojamas 2004 m. gairių tekstas, jokių įtarimų dėl nesuderinamumo negalėjo būti. Todėl paminėti teisinio tikrumo ir teisėtų lūkesčių principai.

               (24)

               Atsižvelgdami į tai, kad vyksta oficiali tyrimo procedūra, Armateurs de France nariai patikrino, ar buvo laikomasi 75 % ribos visą laiką nuo pat 2003 m.

               (25)

               Pasibaigus šiam patikrinimui, matyti, kad, nepaisant Prancūzijos teisės aktų pasikeitimo, visais metais visose įmonėse laivų, frachtuojamų tam tikram laikui, kurie plaukioja su trečiosios valstybės narės vėliava, tonažo dalis, palyginti su visu tonažu, neviršija pradinės 2003 m. leistos 75 % ribos. Prievolė išlaikyti arba padidinti su Bendrijos valstybių narių vėliavomis plaukiojančių laivų skaičių turėjo praktiškai tokį patį poveikį, kaip ir ankstesnysis kriterijus, todėl ji gali būti laikoma pakankamai efektyvi savaime.

               (26)

               Šiandieniniai Prancūzijos kriterijai, ypač „išlaikyti arba […] padidinti savo laivyną, plaukiojantį su valstybės narės vėliava“, visiškai atitinka 2004 m. gairėse nustatytus tikslus.

         5.2.   Europos bendrijos laivų savininkų asociacijos (ECSA) pastabos

               (27)

               Pirma, ECSA pabrėžia, kad laivų frachtavimas tam tikram laikui laivybos bendrovėms yra viena svarbiausių priemonių. Ji leidžia sutartam laikui patikėti komercinį ir operacinį laivo valdymą frachtuotojui, o nuosavybės teisė ir kiti su laivo valdymu susiję aspektai lieka laivo savininko rankose. Taip laivybos bendrovės gali gana lanksčiai ir optimaliai reaguoti į savo klientų poreikius ir užsitikrinti pozicijas pasaulyje. Dėl lankstumo, susijusio su laivų frachtavimu tam tikram laikui, Europos laivybos bendrovės galėjo gana greitai užimti rinkos dalis.

               (28)

               Svarbiausia jūrų sektoriaus darbo dalis yra darbo vietos sausumoje, tiesiogiai susijusios su prekybos ir veiklos valdymu ir netiesiogiai – su laivybos bendrovių išlaikymu ir patrauklumu. Europos laivų savininkai per pastaruosius dešimtmečius akivaizdžiai pademonstravo puikius operatyvinius ir vadovavimo gebėjimus. Dėl laivų, kad ir kokia būtų jų vėliava, frachtavimo Europos bendrovėse buvo sukurtos ir išlaikytos aukšto lygio kompetencijos reikalaujančios darbo vietos.

               (29)

               ECSA mano, kad pakeitimai, kuriuos Prancūzija padarė savo 2005 m. tonažo mokesčio schemoje, atitinka 2004 m. gairių tikslus. Primygtinis reikalavimas grąžinti formalų apribojimą, taikomą tam tikram laikui frachtuojamiems ir ne su Sąjungos valstybės narės vėliava plaukiojantiems laivams, iš Europos laivybos bendrovių atimtų lankstumą, reikalingą adekvačiai ir optimaliai reaguoti į klientų poreikius ir pozicijoms pasaulio rinkoje stiprinti.

               (30)

               Tačiau ECSA mano, kad jei Komisija primygtinai reikalautų, kad laivybos bendrovės turėtų ir eksploatuotų tam tikrą komercinių laivų procentinę dalį, kad joms galėtų būti taikomas tonažo mokestis, ji turėtų leisti Europos laivybos bendrovėms eksploatuoti iki 10 frachtuojamo laivo dedveito (14) už kiekvieną pagal tonažo mokesčio schemas turimo ar frachtuojamo laivo be įgulos tonažo dedveitą. Taikant pirmiau nurodytą santykį negali būti taikomi tokie kriterijai, kaip Bendrijos registras.

               (31)

               Kitaip tariant, Bendrijos gairės turėtų likti lanksti sistema. Ji turėtų sudaryti sąlygas valstybėms narėms imtis tinkamų priemonių savo laivyno atžvilgiu, atsižvelgiant į jų pačių poreikius, su sąlyga, kad padedama siekti gairėse užsibrėžtų tikslų. ECSA mano, kad laivus tam tikram laikui frachtuojančios Europos laivybos bendrovės šiuos tikslus pasiekia nepriklausomai nuo to, ar tie laivai plaukioja su valstybės narės vėliava, ar ne.

         6.   PRANCŪZIJOS KOMENTARAI DĖL SUINTERESUOTŲJŲ ŠALIŲ PASTABŲ

               (32)

               Prancūzija atkreipė dėmesį į jai palankias trečiųjų šalių pastabas.

         7.   PRIEMONIŲ VERTINIMAS

   7.1.   Pagalba, kaip apibrėžta SESV 107 straipsnio 1 dalyje

               (33)

               Sprendime C(2003) 1476 galutinis Prancūzijos tonažo mokesčio schema buvo pripažinta pagalbos schema.

               (34)

               Priežastys, dėl kurių Komisija padarė išvadą, kad tonažo mokesčio schema iš tiesų yra valstybės pagalba, kaip apibrėžta Sutarties dėl Europos Sąjungos veikimo 107 straipsnio 1 dalyje, lieka galioti. Visų pirma, tonažo mokesčio schema yra neprivaloma schema, kuria nukrypstama nuo įmonių pelno mokesčio apskaičiavimo taisyklių, nes tam tikroms įmonėms – laivybos bendrovėms – suteikiamas su mažesniu apmokestinamu pagrindu susijęs ekonominis pranašumas, kuris paprastai reiškia mažesnius pajamų mokesčius. Laivybos bendrovės veikia rinkose, kurioms būdinga intensyvi tarptautinio masto konkurencija, todėl nauda iš tonažo mokesčio gali iškraipyti konkurenciją ir daryti poveikį prekybai tarp EEE susitarimo valstybių.

               (35)

               Su tam tikram laikui frachtuojamų ir ne su valstybės narės vėliava plaukiojančių laivų veiklos tinkamumu susijusio apribojimo panaikinimas yra nauja pagalbos priemonė, apie kurią Komisijai nebuvo pranešta iš anksto, priešingai nei reikalaujama Sutarties dėl Europos Sąjungos veikimo 108 straipsnio 3 dalyje. Tai yra nauja pagalba, nes ji nesuderinama su Sprendimu C(2003) 1476 galutinis, kuriuo leista taikyti Prancūzijos tonažo mokesčio schemą ir apie kurią Prancūzija nepranešė Komisijai. Kitaip nei teigia AdF (15), šio apribojimo panaikinimo negalima laikyti tinkama priemone, kuria iš dalies keičiama Prancūzijos tonažo mokesčio schema, kad atitiktų 2004 m. gaires (16), nes šis panaikinimas neatitinka 2004 m. gairių tikslų, kaip tai paaiškinta šio sprendimo 7.2 dalyje. Todėl su tam tikram laikui frachtuojamų ir ne su valstybės narės vėliava plaukiojančių laivų veiklos tinkamumu susijusio apribojimo panaikinimas negali būti esamos pagalbos, kaip apibrėžta 2004 m. gairių (17) 13 punkte, dalis.

         7.2.   Suderinamumas su vidaus rinka pagal SESV 107 straipsnio 3 dalį

               (36)

               2004 m. gairėse buvo patikslintos SESV 107 straipsnio 3 dalies c punkto taikymo jūrų transporto srityje sąlygos. Todėl pagalbos priemonės, kuri yra šio sprendimo dalykas, suderinamumas su vidaus rinka turi būti vertinamas remiantis 2004 m. gairėmis.

               (37)

               2004 m. ir 1997 m. gairėse nėra numatyta aiškių apribojimų, pagal kuriuos tam tikram laikui frachtuojamų laivų nebūtų galima įtraukti į tonažo mokesčio schemas. Tačiau ankstesniuose sprendimuose (18) Komisija laikėsi nuomonės, kad tonažo mokesčio schema besinaudojantys laivo tam tikram laikui frachtuotojai turėtų prisidėti siekiant tikslo įregistruoti laivą valstybės narės registre arba prisidėti siekiant tikslo išsaugoti jūrų sektoriaus praktinę patirtį užtikrinant tam tikros procentinės jų laivyno dalies laivybos valdymą. Iš tiesų, nė viena įmonė neturi naudotis tonažo mokesčio schema, jei ji neprisideda prie 2004 m. gairių pagrindinių tikslų.

               (38)

               Atsižvelgdama į Prancūzijos valdžios institucijų pateiktus statistinius duomenis, Komisija pažymi, jog, nepaisant to, kad tam tikram laikui frachtuojamiems laivams taikomi apribojimai buvo panaikinti 2005 m., Prancūzijos tonažo mokesčio schemos naudotojai prie minėtų tikslų prisidėjo pakankamai, kadangi tam tikram laikui frachtuojamų laivų, plaukiojančių ne su Bendrijos vėliava, skaičius neviršija 41 % pagalbą gaunančių bendrovių eksploatuojamų laivų bendro tonažo. Šis rezultatas buvo pasiektas dėl didelio su Europos vėliava plaukiojančių laivų skaičiaus arba dėl tam tikros procentinės laivyno dalies laivybos valdymo (arba dėl abiejų veiksnių derinio).

               (39)

               Be to, Komisija pažymi, kad, remiantis Prancūzijos valdžios institucijomis, visų pagalbos gavėjų su Europos vėliava plaukiojančių laivų grynasis tonažas yra ne mažesnis už 25 % viso jų grynojo tonažo. Komisija taip pat atkreipia dėmesį į tai, kad gerą Prancūzijos jūrų sektoriaus veiklą naudojant Europos vėliavą taip pat patvirtina išorės tyrimai, pvz., tyrimas, kurį 2014 m. paskelbė Oxford Economics – „The economic value of the ES shipping industry“. Remiantis šiuo tyrimu, laivų su Prancūzijos vėliava procentinė tonažo dalis yra gerokai didesnė nei 25 % eksploatuojamo tonažo (19). Kadangi schemos pagalbos gavėjai turi pareigą išlaikyti arba padidinti savo laivyno, plaukiojančio su Europos vėliava, dydį, neįmanoma, kad daugiau kaip 75 % jų laivyno grynojo tonažo būtų sudaryta iš laivų, frachtuojamų tam tikram laikui, kurie neplaukioja su Europos vėliava.

               (40)

               Tačiau Komisija turi pažymėti, kad galiojančiuose Prancūzijos teisės aktuose nenustatyta teisinių įpareigojimų, padedančių užtikrinti, kad tam tikram laikui laivus frachtuojančios ir pagalbą gaunančios bendrovės visada pakankamai prisidėtų siekiant 2004 m. gairių tikslų. Visų pirma, naujiems rinkos dalyviams nėra nustatyta jokių konkrečių įpareigojimų, susijusių su vėliava ar su savarankišku jūrinės veiklos valdymu.

               (41)

               Remdamasi šiais motyvais, Komisija daro išvadą, kad dabartiniuose Prancūzijos teisės aktuose nėra pakankamai garantijų ir dėl to jų negalima laikyti suderinamais su 2004 m. gairėmis.

               (42)

               Atsižvelgdama į tai, Komisija pasižymi Prancūzijos įsipareigojimą ištaisyti šią padėtį ir nustatyti sąlygą, kad, norėdama pasinaudoti vienodo tarifo schema, bendrovė turės eksploatuoti tam tikrą minimalią procentinę dalį su Europos vėliava plaukiojančių laivų. Ši procentinė dalis bus 25 % laivyno grynojo tonažo nuo 2015 mokestinių metų ir jos turės būti laikomasi per dešimties metų laikotarpį, kai galios tonažo mokesčio pasirinkimas.

               (43)

               Ši sąlyga yra tokia pat griežta, kaip sąlyga pirminiame sprendime C(2003) 1476 galutinis, kuriuo leidžiama taikyti Prancūzijos tonažo mokesčio schemą. Atsižvelgiant į 2004 m. gairių tikslus, ypač paramos gavėjų poreikį padėti siekti tikslo įregistruoti laivą valstybės narės registre arba prisidėti siekiant tikslo išsaugoti jūrų sektoriaus praktinę patirtį užtikrinant tam tikros procentinės jų laivyno dalies laivybos valdymą, Komisija mano, kad Prancūzijos įsipareigojimas yra tinkamas. Šiuo įsipareigojimu nauji rinkos dalyviai, kurie naudosis tonažo mokesčio schema, taip pat prisidės siekiant tikslo įregistruoti laivą valstybės narės registre.

         7.3.   Išvada

               (44)

               Komisija pažymi, kad 2005 m., pažeisdama SESV 108 straipsnio 3 dalį, Prancūzija neteisėtai įgyvendino su laivų tonažo mokesčiu tam tikram laikui frachtuojamiems laivams susijusius Prancūzijos teisės aktų pakeitimus.

               (45)

               Tokie pakeitimai yra nesuderinami su SESV, nes jais neužtikrinama, kad nauji rinkos dalyviai, kurie naudosis tonažo mokesčio schema, pakankamai prisidėtų siekiant 2004 m. gairių tikslų, kadangi jie neturi teisinės prievolės nei dėl laivyno vėliavos, nei dėl minimalios nuosavos jūrinės veiklos.

               (46)

               Kaip susitarta su Prancūzijos valdžios institucijomis, oficialios taisyklės turi būti patikslintos, kad būtų užtikrinta, kad ateityje tonažo mokesčio schema galėtų naudotis tik bendrovės, kurių su Europos vėliava eksploatuojamo laivyno grynasis tonažas bus ne mažesnis nei 25 %. Taip tonažo mokesčio schema besinaudojančios bendrovės prisidės prie 2004 m. gairių tikslų, net jei visas jų laivynas bus sudarytas iš tam tikram laikui frachtuojamų laivų.

               (47)

               Kadangi visi dabartiniai paramos gavėjai minėtos ribos jau laikosi ir jau turi pareigą išlaikyti arba didinti su Europos vėliava plaukiojančią savo laivyno dalį, sugrąžinti pagalbos reikalauti nereikia.

         PRIĖMĖ ŠĮ SPRENDIMĄ:
   1 straipsnis
   2005 m. pažeidus SESV 108 straipsnio 3 dalį Prancūzijos neteisėtai įgyvendinti su laivų tonažo mokesčiu susiję Prancūzijos teisės aktų pakeitimai yra nesuderinami su vidaus rinka, kiek tai susiję su taisyklėmis, taikomomis tam tikram laikui frachtuojamiems laivams.
   2 straipsnis
   Nuo 2015 finansinių metų Prancūzija iš dalies pakeičia su tonažo mokesčiu susijusius teisės aktus laikydamasi prisiimtų įsipareigojimų, pagal kuriuos įmonių, kurios pradeda naudotis tonažo mokesčio schema, eksploatuojamų laivų grynasis tonažas turi sudaryti ne mažiau kaip 25 % laivų, plaukiojančių su Sąjungos valstybės narės arba su EEE susitarimo valstybės vėliava, ir vėliau jos turi šį lygį išlaikyti arba padidinti.
   3 straipsnis
   Prancūzija praneša Komisijai apie 2 straipsnyje nurodytų teisinių pakeitimų priėmimą.
   4 straipsnis
   Šis sprendimas skirtas Prancūzijos Respublikai.

      Priimta Briuselyje 2015 m. vasario 4 d.

            Komisijos vardu

         Margrethe VESTAGER

            Komisijos narė

      (1)  OL C 380, 2013 12 28, p. 29.

      (2)  Žr. išnašą Nr. 1.

      (3)  OL C 205, 1997 7 5, p. 5.

      (4)  Laivo frachtavimas tam tikram laikui (angl. „time charter“) – tai sutartis, pagal kurią nuomotojas suteikia nuomininkui įrengtą laivą su visa įgula frachtavimo sutartyje numatytam laikotarpiui mainais už frachtą. Frachtuotojas užtikrina komercinį valdymą, o nuomotojas toliau tvarko laivybos reikalus.

      (5)  2003 m. gegužės 13 d. Komisijos sprendimas dėl valstybės pagalbos N 737/02 dėl Prancūzijos jūrų transporto bendrovėms taikomos vienodo tarifo tonažo mokesčio schemos (OL C 38, 2004 2 12, p. 5).

      (6)  OL C 13, 2004 1 17, p. 3. Žr. 3.1 punkto septintą pastraipą.

      (7)  Administracinė instrukcija 4-H-3–08, Nr. 1, ketvirta pastraipa,.

      (8)  Administracinė instrukcijos 4-H-3–08, Nr. 22, antra ir trečia pastraipos. „Prieš tai nurodytas įsipareigojimas“ yra laivybos bendrovių įsipareigojimas schemos taikymo laikotarpiu išlaikyti arba padidinti savo laivyną, plaukiojantį su Europos bendrijos valstybės narės vėliava.

      (9)  BMK 209–0 B straipsnio I dalies trečioje pastraipoje nurodyta, kad „laivams, frachtuojamiems tam tikram laikui, kurie plaukioja ne su Europos bendrijos valstybės narės vėliava, ši schema negali būti taikoma, jei tokių laivų tonažas viršija 75 % bendrovės eksploatuojamo laivyno grynojo tonažo“.

      (10)  Sprendimo C(2003) 1476 galutinis 35 konst. dalis:„laivų, frachtuojamų tam tikram laikui, ir plaukiojančių ne su Europos bendrijos valstybės narės vėliava, veiklai vienodo tarifo tonažo mokesčio schema gali būti taikoma tik tada, jei tokių laivų tonažas neviršija 75 % bendrovės eksploatuojamo laivyno grynojo tonažo“.

      (11)  Armateurs de France narių laivų tonažas sudaro 80 % Prancūzijos laivų savininkų eksploatuojamo tonažo.

      (12)  Jų tonažas sudaro 5 % Prancūzijos laivų savininkų eksploatuojamų laivų tonažo.

      (13)  Bendrojo mokesčių kodekso 209–0 B straipsnyje numatyta Prancūzijos tonažo mokesčio schema buvo iš dalies pakeista 2014 m. antruoju Taisomojo finansų įstatymo (2014 m. gruodžio 29 d. Įstatymas Nr. 2014–1655) 75 straipsniu. Nauja sąlyga bus taikoma įmonėms, kurios pasinaudos galimybe finansiniais metais, pasibaigusiais po 2014 m. lapkričio 27 d.

      (14)  Krovinių, telpančių į laivą, masė.

      (15)  Žr. šio sprendimo (21)–(23) konstatuojamąsias dalis.

      (16)  Žr. 2004 m. gairių 13 punktą.

      (17)  Priešingai kriterijui „išlaikyti arba […] padidinti savo laivyną, plaukiojantį su valstybės narės vėliava“, kuris taikomas siekiant laikytis 2004 m. gairių.

      (18)  Žr., pvz., pirminį sprendimą C(2003) 1476 galutinis ir 2009 m. vasario 25 d. Komisijos sprendimą 2009/626/EB dėl pagalbos schemos C 2/08 (ex N 572/07), kuriuo iš dalies keičiama Airijos planuojama įgyvendinti jūrinių laivų tonažo mokesčio sistema (OL L 228, 2009 9 1, p. 20). Taip pat žr. sprendimo pradėti procedūrą 24–26 punktus.

      (19)  Žr., pvz., tyrimo 2.3d ir 2.4b grafikus (http://www.oxfordeconomics.com/my-oxford/projects/272456).


title: Europos centrinio banko sprendimas 2004 m. balandžio 22 d. iš dalies keičiantis 2001 m. gruodžio 6 d. Sprendimą ECB/2001/15 dėl eurų banknotų emisijos (ECB/2004/9)

text:
9.6.2004

               LT

               Europos Sąjungos oficialusis leidinys

               L 205/17

      EUROPOS CENTRINIO BANKO SPRENDIMAS

   2004 m. balandžio 22 d.
   iš dalies keičiantis 2001 m. gruodžio 6 d. Sprendimą ECB/2001/15 dėl eurų banknotų emisijos
   (ECB/2004/9)
   (2004/506/EB)
   EUROPOS CENTRINIO BANKO VALDANČIOJI TARYBA,
   atsižvelgdama į Europos bendrijos steigimo sutartį, ypač į jos 106 straipsnio 1 dalį, ir į Europos centrinių bankų sistemos ir Europos centrinio banko statutą, ypač į jo 16 straipsnį,
   atsižvelgdama į 2001 m. gruodžio 6 d. Sprendimą ECB/2001/15 dėl eurų banknotų emisijos (1),
   kadangi:

               (1)

               Atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įstojimą į Europos Sąjungą ir jų atitinkamų nacionalinių centrinių bankų tapimą Europos centrinių bankų sistemos (ECBS) dalimi 2004 m. gegužės 1 d., 2004 m. balandžio 22 d. Sprendimas ECB/2004/5 dėl nacionalinių centrinių bankų procentinių dalių Europos centrinio banko kapitalo pasirašymo rakte (2) nustato nuo 2004 m. gegužės 1 d. naujus nacionaliniams centriniams bankams (NCB) skiriamus indeksus Europos centrinio banko (ECB) kapitalo pasirašymo rakte.

               (2)

               Sprendimo ECB/2001/15 1 straipsnio d punktas apibrėžia „banknotų paskirstymo raktą“ remdamasis Sprendimo ECB/2001/15 priedu, kuris apibrėžia nuo 2004 m. sausio 1 d. taikomą raktą. Sprendimas ECB/2001/15 turi būti atitinkamai iš dalies pakeistas siekiant nustatyti nuo 2004 m. gegužės 1 d. taikomą banknotų paskirstymo raktą,

         NUSPRENDĖ:
   1 straipsnis
   Sprendimo ECB/2001/15 dalinis pakeitimas
   Sprendimas ECB/2001/15 yra iš dalies keičiamas taip:

               1.

               1 straipsnio d dalies paskutinis sakinys pakeičiamas taip:
               „Šio sprendimo priedas nurodo nuo 2004 m. gegužės 1 d. taikomą banknotų paskirstymo raktą.“

               2.

               Sprendimo ECB/2001/15 priedas keičiamas šio sprendimo priede išdėstytu tekstu.

         2 straipsnis
   Baigiamoji nuostata
   Šis sprendimas įsigalioja 2004 m. gegužės 1 d.

      Priimta Frankfurte prie Maino, 2004 m. balandžio 22 d.

            ECB pirmininkas

         Jean-Claude TRICHET

      (1)  OL L 337, 2001 12 20, p. 52. Sprendimas su pakeitimais, padarytais Sprendimu ECB/2003/23 (OL L 9, 2004 1 15, p. 40).

      (2)  Žr. šio Oficialiojo leidinio p. 5.


title: 2008/531/EB: 2007 m. balandžio 24 d. Europos Parlamento sprendimas dėl 2005 finansinių metų Europos maisto saugos tarnybos biudžeto įvykdymo patvirtinimo

text:
15.7.2008

               LT

               Europos Sąjungos oficialusis leidinys

               L 187/163

         EUROPOS PARLAMENTO SPRENDIMAS
   2007 m. balandžio 24 d.
   dėl 2005 finansinių metų Europos maisto saugos tarnybos biudžeto įvykdymo patvirtinimo
   (2008/531/EB)
   EUROPOS PARLAMENTAS,
   atsižvelgdamas į 2005 finansinių metų Europos maisto saugos tarnybos galutines metines ataskaitas (1),
   atsižvelgdamas į Audito Rūmų ataskaitą dėl Europos maisto saugos tarnybos 2005 finansinių metų galutinių metinių ataskaitų kartu su Tarnybos atsakymais (2),
   atsižvelgdamas į 2007 m. vasario 27 d. Tarybos rekomendaciją (5711/2007 – C6-0080/2007),
   atsižvelgdamas į EB sutartį ir ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (4), ypač į jo 44 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A6-0112/2007),

               1.

               suteikia patvirtinimą Europos maisto saugos tarnybos vykdomajam direktoriui kad tarnybos 2005 finansinių metų biudžetas įvykdytas;

               2.

               pateikia savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos maisto saugos tarnybai, Tarybai, Komisijai, ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 266, 2006 10 31, p. 22.

      (2)  OL C 312, 2006 12 19, p. 42.

      (3)  OL L 248, 2002 9 16, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (4)  OL L 31, 2002 2 1, p. 1. Reglamentas su paskutiniais pakeitimais, padarytais Komisijos reglamentu (EB) Nr. 575/2006 (OL L 100, 2006 4 8, p. 3).

      (5)  OL L 357, 2002 12 31, p. 72.
    ---documentbreak---

               15.7.2008

               LT

               Europos Sąjungos oficialusis leidinys

               L 187/164

         EUROPOS PARLAMENTO REZOLIUCIJA
   2007 m. balandžio 24 d.
   su pastabomis, sudarančiomis neatskiriamą sprendimo dėl 2005 finansinių metų Europos maisto saugos tarnybos biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į 2005 finansinių metų Europos maisto saugos tarnybos galutines metines ataskaitas (1),
   atsižvelgdamas į Audito Rūmų ataskaitą dėl Europos maisto saugos tarnybos 2005 finansinių metų galutinių metinių ataskaitų kartu su Tarnybos atsakymais (2),
   atsižvelgdamas į 2007 m. vasario 27 d. Tarybos rekomendaciją (5711/2007 – C6-0080/2007),
   atsižvelgdamas į EB sutartį ir ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (4), ypač į jo 44 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A6-0112/2007),

               A.

               kadangi Audito Rūmai pranešė, kad jiems pateiktas tinkamas patvirtinimas, kad 2005 m. gruodžio 31 d. pasibaigusių finansinių metų metinės ataskaitos yra patikimos ir vykdytos finansinės operacijos su su tam tikromis išlygomis yra teisėtos ir tvarkingos,

               B.

               kadangi 2006 m. balandžio 27 d. Parlamentas direktoriui suteikė patvirtinimą, kad 2004 finansinių metų biudžetas įvykdytas (6) ir prie sprendimo dėl biudžeto įvykdymo patvirtinimo pridėtoje rezoliucijoje Parlamentas inter alia pažymėjo, kad:

                           —

                           su nusivylimu pažymi, kad Audito Rūmai vėl rado trūkumų taikant su įdarbinimu susijusias taisykles ir ragina tarnybą skaidriau laikytis su atrankos procedūromis susijusių taisyklių,

                           —

                           yra susirūpinęs dėl Audito Rūmų nurodytų trūkumų sutarčių sudarymo procedūrose,

         Bendros pastabos dėl daugumos ES agentūrų, kurioms reikia atskiro biudžeto įvykdymo patvirtinimo

               1.

               mano, kad vis didėjantis Bendrijos agentūrų skaičius ir kai kurių agentūrų veikla nėra susijusi su bendrąja politikos struktūra, kad kai kurių agentūrų funkcijos ne visada atspindi tikruosius Sąjungos poreikius ir jų piliečių lūkesčius, ir pažymi, kad, apskritai, ne visada agentūros turi gerą įvaizdį ar apie jas atsiliepiama gerai spaudoje;

               2.

               dėl šios priežasties ragina Komisiją apibrėžti bendrąją politikos struktūrą dėl naujų Bendrijos agentūrų kūrimo ir prieš steigiant bet kokią naują agentūrą pateikti išlaidų ir galimos naudos tyrimą užtikrinant, kad nebūtų agentūrų veiklos dubliavimosi ar funkcijų dubliavimosi su kitomis Europos organizacijomis;

               3.

               ragina Audito Rūmus pateikti nuomonę apie išlaidų ir galimos naudos analizę prieš Parlamentui priimant savo sprendimą;

               4.

               ragina Komisiją kas penkerius metus pateikti tyrimą apie kiekvienos veikiančios agentūros teikiamą naudą; jei agentūros teikiamos naudos įvertinimas būtų neigiamas, prašo visų susijusių institucijų imtis būtinų veiksmų ir performuluoti tos agentūros įgaliojimus ar ją uždaryti;

               5.

               atsižvelgdamas į tai, jog daugėja reguliavimo agentūrų, apgailestauja, kad derybos dėl Tarpinstitucinio susitarimo dėl šių agentūrų veiklos sistemos projekto dar nesibaigė, ir ragina atsakingas Komisijos tarnybas, konsultuojantis su Audito Rūmais, imtis visų priemonių, kad būtų kuo greičiau sudarytas šis susitarimas;

               6.

               pažymi, kad, atsižvelgiant į Komisijos atsakomybę biudžeto srityje, būtina glaudžiau susieti agentūras su Komisija; ragina Komisiją ir Tarybą imtis visų būtinų priemonių, kad iki 2007 m. gruodžio 31 d. reguliavimo agentūrų priežiūros organuose Komisijai būtų suteiktos blokuojančios mažumos teisės, o steigiant naujas agentūras šios teisės būtų numatomos iš anksto;

               7.

               ragina Audito Rūmus į savo metinę ataskaitą įtraukti papildomą skyrių, skirtą visoms agentūroms, kurių biudžeto įvykdymą reikia patvirtinti kartu su Komisijos finansine atskaitomybe, siekiant geriau suprasti, kaip agentūros naudoja ES lėšas;

               8.

               primena principą, pagal kurį Parlamentas tvirtina visų ES agentūrų, nesvarbu, subsidijuojamų, ar ne, biudžeto įvykdymą, net ir tais atvejais, kai agentūros steigimo dokumente nurodyta kita jos biudžeto įvykdymą tvirtinanti institucija;

               9.

               ragina Audito Rūmus atlikti visų agentūrų veiklos auditą ir pranešti apie tai atsakingiems Parlamento komitetams, įskaitant Biudžeto kontrolės komitetą;

               10.

               pažymi, kad agentūrų skaičius nuolat didėja ir kad pagal Komisijos politinę atsakomybę dėl agentūrų veiklos, kuri apima daug daugiau nei paprastą logistinę paramą, Komisijos generaliniams direktoratams, kurie atsako už agentūrų steigimą ir stebėseną, dar labiau reikia nustatyti bendrą požiūrį į agentūras; mano, kad struktūros, panašios į agentūrų sukurtą struktūrą, skirtą veiklos koordinavimui su atitinkamais generaliniais direktoratais, sukūrimas būtų pragmatiškas žingsnis siekiant nustatyti bendrą su Komisija požiūrį į visus klausimus, susijusius su agentūromis;

               11.

               ragina Komisiją pagerinti administracinę ir techninę paramą agentūroms atsižvelgiant į didėjantį Bendrijos administracinių taisyklių ir techninių problemų sudėtingumą;

               12.

               pažymi, kad jokioje Bendrijos agentūroje nėra priežiūros organo, ir ragina Komisiją imtis būtinų priemonių, kad kuo greičiau būtų sukurtas toks mechanizmas;

               13.

               džiaugiasi, kad gerokai patobulėjo Europos Sąjungos agentūrų darbo koordinavimas ir jos gali spręsti vis kylančias problemas ir padidinti bendradarbiavimo su Komisija ir Parlamentu veiksmingumą;

               14.

               mano, kad kelių agentūrų bendros paramos tarnybos, kurios paskirtis – suderinti finansinio valdymo informacines sistemas su Komisijos informacinėmis sistemomis, sukūrimas – tai priemonė, kurią reikėtų tęsti ir plėtoti;

               15.

               ragina agentūras tobulinti bendradarbiavimą su atitinkamų sričių veikėjais, taip pat tobulinti bendrų su jais tikslų nustatymą; skatina Komisiją priimti, jos manymu, būtinas priemones, kurios padėtų agentūroms pagerinti jų įvaizdį ir sustiprinti jų veiklos matomumą;

               16.

               ragina Komisiją pateikti pasiūlymą suderinti kasmetinių agentūrų ataskaitų formatą ir sukurti veiklos rodiklius, pagal kuriuos būtų galima palyginti jų efektyvumą;

               17.

               ragina agentūras kiekvienų metų pradžioje pateikti veiklos rodiklius, pagal kuriuos galėtų būti vertinama šių agentūrų veikla;

               18.

               ragina agentūras vis labiau siekti SMART (konkrečių, įvertinamų, pasiekiamų, tinkamų, laiku pasiekiamų) tikslų, nes tai padėtų realiau planuoti ir pasiekti tikslus;

               19.

               pritaria Audito Rūmams, kad Komisijai taip pat tenka atsakomybė už agentūrų (finansinį) valdymą; taigi ragina Komisiją kontroliuoti įvairias agentūras, jei reikia, teikti joms nurodymus ir padėti jas valdyti, visų pirma turint mintyje tinkamą konkurso procedūrų taikymą, įdarbinimo procedūrų skaidrumą, patikimą finansų valdymą (per mažas išlaidas ir pernelyg didelių sumų numatymą biudžete) ir, svarbiausia, tinkamą taisyklių, susijusių su vidaus kontrolės sistema, taikymą;

               20.

               mano, kad agentūrų darbo programose turėtų atsispindėti pamatuojamas jų indėlis atsižvelgiant į vykdomą veiklą ir kad turėtų būti skiriamas reikiamas dėmesys Komisijos vidaus kontrolės standartams;

         Specialios pastabos

               21.

               atkreipia dėmesį į tai, kad 2005 finansiniais metais neįvykdyta daug biudžetinių įsipareigojimų, nes panaudota tik 80 % asignavimų, skirtų įsipareigojimams ir mokėjimas; mano, kad Tarnyba turėtų labai pasistengti geriau panaudoti asignavimus, kurie skirti jos tikslams pasiekti;

               22.

               išreiškia nepasitenkinimą dėl to, kad nebuvo atsižvelgta į Parlamento padarytus personalo plano pakeitimus ir kad Tarnyba grąžino 19 pareigybių kategorijas, kurios iš pradžių buvo numatytos biudžeto projekte, nepranešdama apie tai Parlamentui;

               23.

               pažymi, kad nepradėta taikyti veikla pagrįsto biudžeto valdymo, nors Tarnybos finansiniame reglamente numatyta pradėti jį taikyti tokia pat tvarka, kaip ir bendro biudžeto atžvilgiu, siekiant geriau kontroliuoti rezultatus;

               24.

               apgailestauja, kad Tarnyba neatliko rizikos analizės ir formaliai nenustatė vidaus kontrolės sistemų ir procedūrų, kurių ji laikosi, ir ragina Tarnybą kuo greičiau tai atlikti;

               25.

               atkreipia dėmesį į tai, kad įdarbinimo metu Tarnyba atmetė pretendentų kandidatūras, remdamasi ne tais kriterijais, kurie pateikiami pranešimuose apie laisvas darbo vietas ir, be to, nesilaikė privalomų nuostatų, susijusių su atrankos komisijos narių kategorijomis, atsižvelgiant į kategorijas pareigybių, į kurias jie atrinkinėja kandidatus; reikalauja griežtai taikyti reikiamus kriterijus ir veiksmingai tikrinti, ar kandidatų kartu su prašymu priimti į darbą pateikiami patvirtinamieji dokumentai iš tiesų įrodo šių kandidatų tinkamumą;

               26.

               pažymi, kad Tarnybai iškilo sunkumų įdarbinant aukštos kvalifikacijos mokslo darbuotojus Parmoje;

               27.

               apgailestauja, kad nustatyta, jog atliekant sprendimų pasirašyti sutartis ir sutarčių pasirašymo auditą, buvo daug nusižengimų; ragina Tarnybą nedelsiant sugriežtinti savo vidaus kontrolės sistemą;

               28.

               pabrėžia, kad pastato, kuriame Tarnyba turėtų įsikurti visam laikui, vis dar nėra, ir Tarnyba turi nuomotis ir įsirenginėti laikinas patalpas (2005 m. tai kainavo apytikriai 3 500 000 EUR). Ragina Tarnybą ir Komisiją išsiaiškinti šią padėtį kartu su nacionalinėmis valdžios institucijomis, ypač atsižvelgiant į finansinę kompensaciją.

      (1)  OL C 266, 2006 10 31, p. 22.

      (2)  OL C 312, 2006 12 19, p. 42.

      (3)  OL L 248, 2002 9 16, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (4)  OL L 31, 2002 2 1, p. 1. Reglamentas su paskutiniais pakeitimais, padarytais Komisijos reglamentu (EB) Nr. 575/2006 (OL L 100, 2006 4 8, p. 3).

      (5)  OL L 357, 2002 12 31, p. 72.

      (6)  OL L 340, 2006 12 6, p. 134.


title: 2012/428/ES: 2012 m. liepos 23 d. Tarybos sprendimas dėl Europos Sąjungos ir Ukrainos susitarimo, kuriuo iš dalies keičiamas Europos bendrijos ir Ukrainos susitarimas dėl vizų išdavimo tvarkos supaprastinimo, pasirašymo Europos Sąjungos vardu

text:
26.7.2012

               LT

               Europos Sąjungos oficialusis leidinys

               L 199/1

         TARYBOS SPRENDIMAS
   2012 m. liepos 23 d.
   dėl Europos Sąjungos ir Ukrainos susitarimo, kuriuo iš dalies keičiamas Europos bendrijos ir Ukrainos susitarimas dėl vizų išdavimo tvarkos supaprastinimo, pasirašymo Europos Sąjungos vardu
   (2012/428/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos bendrijos ir Ukrainos susitarimas dėl vizų išdavimo tvarkos supaprastinimo (1) įsigaliojo 2008 m. sausio 1 d.;

               (2)

               2011 m. balandžio 11 d. Taryba įgaliojo Komisiją pradėti derybas su Ukraina dėl Europos bendrijos ir Ukrainos susitarimo dėl vizų išdavimo tvarkos supaprastinimo pakeitimo. 2012 m. vasario mėn. derybos buvo sėkmingai užbaigtos ir parafuotas Europos Sąjungos ir Ukrainos susitarimas, kuriuo iš dalies keičiamas Europos bendrijos ir Ukrainos susitarimas dėl vizų išdavimo tvarkos supaprastinimo (toliau – Susitarimas);

               (3)

               Susitarimas turėtų būti pasirašytas su sąlyga, kad jis bus sudarytas;

               (4)

               šis sprendimas yra Šengeno acquis nuostatų, kurias įgyvendinant Jungtinė Karalystė nedalyvauja pagal 2000 m. gegužės 29 d. Tarybos sprendimą 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (2), plėtojimas; todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (5)

               šis sprendimas yra Šengeno acquis nuostatų, kurias įgyvendinant Airija nedalyvauja pagal 2002 m. vasario 28 d. Tarybos sprendimą 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (3), plėtojimas; todėl Airija nedalyvauja priimant šį sprendimą ir jis nėra jai privalomas ar taikomas;

               (6)

               pagal Protokolo Nr. 22 dėl Danijos pozicijos, pridėto prie Europos Sąjungos sutarties ir Sutarties dėl Europos Sąjungos veikimo, 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu leidžiama pasirašyti Europos Sąjungos ir Ukrainos susitarimą, kuriuo iš dalies keičiamas Europos bendrijos ir Ukrainos susitarimas dėl vizų išdavimo tvarkos supaprastinimo, su sąlyga, kad minėtas susitarimas bus sudarytas (4).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. liepos 23 d.

            Tarybos vardu

            Pirmininkė

         C. ASHTON

      (1)  OL L 332, 2007 12 18, p. 68.

      (2)  OL L 131, 2000 6 1, p. 43.

      (3)  OL L 64, 2002 3 7, p. 20.

      (4)  Susitarimo tekstas bus paskelbtas kartu su sprendimu dėl jo sudarymo.


title: 2006/210/EB: 2006 m. vasario 28 d.  Komisijos sprendimas, dėl aukštos kvalifikacijos nacionalinių reglamentavimo srities ekspertų grupės sudarymo

text:
15.3.2006

               LT

               Europos Sąjungos oficialusis leidinys

               L 76/3

      KOMISIJOS SPRENDIMAS

   2006 m. vasario 28 d.
   dėl aukštos kvalifikacijos nacionalinių reglamentavimo srities ekspertų grupės sudarymo
   (2006/210/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   kadangi:

               (1)

               2005 m. kovo 16 d. Komisija priėmė komunikatą „Geresnis reglamentavimas augimui ir užimtumui Europos Sąjungoje skatinti“ (1), kuriame ji išreiškė ketinimą per 2005 m. sudaryti aukštos kvalifikacijos nacionalinių reglamentavimo srities ekspertų grupę, skirtą geresnėms reglamentavimo priemonėms nacionaliniu ir ES lygmeniu skatinti.

               (2)

               Ši grupė Komisijai teikia konsultacijas, kaip apskritai geriau spręsti reglamentavimo klausimus, ji neteikia savo nuomonės apie iniciatyvas ar projektus, susijusius su konkrečių teisės aktų rengimu.

               (3)

               Grupę sudaro valstybių narių pasiūlyti ir Komisijos paskirti aukštos kvalifikacijos nacionaliniai ekspertai. Į grupę gali būti įtraukti stebėtojai iš narystės siekiančių valstybių.

               (4)

               Todėl turėtų būti sudaryta aukštos kvalifikacijos nacionalinių reglamentavimo srities ekspertų grupė ir turėtų būti išsamiai apibūdinta jos kompetencija ir struktūros,

         NUSPRENDĖ:
   1 straipsnis
   Komisija sudaro ekspertų grupę, pavadintą „Aukštos kvalifikacijos nacionalinių reglamentavimo srities ekspertų grupė“ (toliau – grupė).
   2 straipsnis
   Užduotis
   Komisija su grupe gali konsultuotis dėl visų klausimų, susijusių su geresne reglamentavimo politika ir atitinkamų priemonių rengimu nacionaliniu ir ES lygmeniu.
   Grupės užduotis yra:

               —

               tapti veiksminga sąsaja tarp Komisijos ir pagrindinių vyriausybinių institucijų siekiant padėti Komisijai gerinti reglamentavimo aplinką įmonėms, pramonei, vartotojams, socialiniams partneriams ir plačiajai visuomenei,

               —

               prisidėti prie geros reglamentavimo praktikos, taikomos nacionaliniu ir ES lygmeniu, sklaidos,

               —

               stiprinti Komisijos ir valstybių narių bendradarbiavimą siekiant nacionaliniu lygmeniu tinkamiau įgyvendinti geresnio reglamentavimo nuostatas, visų pirma kartu išnagrinėti, kaip valstybės narės perkelia ir įgyvendina ES teisės aktus (t. y. papildomų reikalavimų ar procedūrų įvedimas perkeliant nuostatas),

               —

               prisidėti prie nuoseklaus bendrų rodiklių sąrašo rengimo siekiant stebėti pažangą, susijusią su ES ir valstybių narių reglamentavimo aplinkos kokybe. Šis sąrašas būtų lyginamosios analizės pagrindas valstybėms narėms vykdant nacionalines Lisabonos programas,

               —

               teikti konsultacijas Komisijai geresnio reglamentavimo klausimais, visų pirma dėl supaprastinimo, ekonominio, socialinio ir aplinkos poveikio vertinimo, įskaitant konsultacijas dėl administracinių išlaidų, konsultavimo praktikos ir galimų įvairių reglamentavimo formų.

         3 straipsnis
   Sudėtis. Narių skyrimas
   1.   Komisija įpareigoja generalinį sekretorių grupės narius skirti pasinaudojant valstybių narių pasiūlytomis kandidatūromis.
   2.   Į grupės sudėtį įeina vienas arba, išimtinais atvejais (2), du vienos valstybės narės nariai. Vadovaudamasis valstybės narės pasiūlymu, Komisijos generalinis sekretorius gali skirti pakaitinius narius ir automatiškai pakeisti tuos narius, kurie nedalyvauja arba serga.
   3.   Taikomos šios nuostatos:

               —

               grupės nariai – patyrę šios srities aukšti pareigūnai, valstybės institucijos atstovai,

               —

               nariai skiriami vieneriems metams, su galimybe pratęsti įgaliojimus. Jie dirba visą tą laiką, kol yra pakeičiami arba kol baigiasi jų įgaliojimai,

               —

               nariai, kurie daugiau negali aktyviai prisidėti prie grupės diskusijų, kurie atsistatydina arba kurie nesilaiko reikalavimų, numatytų šio straipsnio pirmoje ar antroje dalyje arba Europos bendrijos steigimo sutarties 287 straipsnyje, likusiam jų įgaliojimų laikotarpiui gali būti pakeisti,

               —

               paskirtų narių pavardės skelbiamos Komisijos tinklalapyje.

         4 straipsnis
   Veikla
   1.   Grupei pirmininkauja Komisija.
   2.   Komisijai pritarus konkretiems klausimams nagrinėti gali būti sudaromi pogrupiai, kurių kompetenciją nustato grupė. Pogrupiai nutraukia veiklą tuoj po to, kai jie įvykdo užduotis.
   3.   Pirmininkas gali kviesti tam tikros konkrečios darbotvarkėje nurodytos srities ekspertus ir stebėtojus, įskaitant iš narystės siekiančių valstybių (3), dalyvauti grupės ar pogrupių posėdžiuose, jei tai būtų naudinga ir (arba) būtina.
   4.   Jei Komisija prašo konfidencialumo, informacijos, gautos dalyvaujant grupės ar pogrupių svarstymuose, negalima atskleisti.
   5.   Grupės ir pogrupių posėdžiai paprastai vyksta Komisijos ir jos departamentų patalpose, laikantis Komisijos nustatytų procedūrų ir tvarkaraščio. Komisija teikia sekretoriato paslaugas.
   6.   Vadovaudamasi standartinėmis Komisijos priimtomis darbo tvarkos taisyklėmis, grupė priima savo darbo tvarkos taisykles (4).
   7.   Komisija grupei ir pogrupiams, sudarytiems pagal šio sprendimo 4 straipsnio 2 dalį, teikia sekretoriato paslaugas.
   8.   Komisija grupės darbo kalba (-omis) internete gali skelbti bet kurią santrauką, išvadą ar dalinę išvadą arba grupės darbo dokumentą. Darbo dokumentai skelbiami atsižvelgiant į tai, ar turimi dokumentų tekstai įvairiomis kalbomis.
   5 straipsnis
   Išlaidų dengimas
   Komisija dengia narių, ekspertų ir stebėtojų, susijusių su grupės veikla, kelionės ir prireikus atitinkamas pragyvenimo išlaidas, vadovaudamasi Komisijos vidaus taisyklėmis dėl išorės ekspertų išlaidų kompensavimo. Komisija dengia vienos valstybės narės vieno aukštos kvalifikacijos nacionalinių reglamentavimo srities pareigūnų grupės nario išlaidas. Nariams už jų pareigų atlikimą nemokama.
   Posėdžių išlaidos dengiamos neviršijant metinio biudžeto, kurį skiria atsakingos Komisijos tarnybos.
   6 straipsnis
   Įsigaliojimas
   Sprendimas įsigalioja tą dieną, kai jį priima Komisija. Jis taikomas iki 2009 m. gruodžio 31 d.

      Priimta Briuselyje, 2006 m. vasario 28 d.

            Komisijos vardu

            Pirmininkas

         José Manuel BARROSO

      (1)  KOM(2005) 97 galutinis, 2005 m. kovo 16 d.

      (2)  Komisija gali skirti du narius iš vienos valstybės narės, jei tos valstybės narės administracinėje struktūroje už reglamentavimo sritį atsako kelios institucijos.

      (3)  Ekspertai iš narystės siekiančių valstybių, kurios pasirašė Stojimo sutartį pagal 2002 m. spalio 9 d. komunikatą „Išplėstos Sąjungos link – Europos Komisijos strategijos dokumentas ir ataskaita apie kiekvienos šalies kandidatės padarytą pažangą siekiant narystės“ (KOM(2002) 700 galutinis) ir vadovaujantis 2005 m. kovo 24 d. Komisijos sprendimu C(2005) 874 siekiant sustiprinti laipsnišką narystės siekiančių valstybių integraciją į Bendrijos struktūras.

      (4)  Žr. 2005 m. liepos 27 d. Komisijos priimto SEK(2005) 1004 III priedą.


title: 2013 m. kovo 21 d. Tarybos sprendimas 2013/144/BUSP, kuriuo iš dalies keičiamas Sprendimas 2011/172/BUSP dėl ribojamųjų priemonių, taikytinų tam tikriems asmenims, subjektams ir organizacijoms atsižvelgiant į padėtį Egipte

text:
22.3.2013

               LT

               Europos Sąjungos oficialusis leidinys

               L 82/54

         TARYBOS SPRENDIMAS 2013/144/BUSP
   2013 m. kovo 21 d.
   kuriuo iš dalies keičiamas Sprendimas 2011/172/BUSP dėl ribojamųjų priemonių, taikytinų tam tikriems asmenims, subjektams ir organizacijoms atsižvelgiant į padėtį Egipte
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2011 m. kovo 21 d. Taryba priėmė Sprendimą 2011/172/BUSP (1);

               (2)

               remiantis Sprendimo 2011/172/BUSP peržiūros rezultatais, ribojamosios priemonės turėtų būti atnaujintos iki 2014 m. kovo 22 d.;

               (3)

               Sprendimas 2011/172/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2011/172/BUSP 5 straipsnio antra pastraipa pakeičiama taip:

      „Šis sprendimas taikomas iki 2014 m. kovo 22 d.“.

   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2013 m. kovo 21 d.

            Tarybos vardu

            Pirmininkas

         P. HOGAN

      (1)  OL L 76, 2011 3 22, p. 63.


title: 2008/271/EB: 2008 m. vasario 25 d. Tarybos sprendimas dėl Europos bendrijos bei jos valstybių narių ir Meksikos Jungtinių Valstijų ekonominės partnerystės, politinio koordinavimo ir bendradarbiavimo susitarimo antrojo papildomo protokolo sudarymo, siekiant atsižvelgti į Bulgarijos Respublikos ir Rumunijos stojimą į Europos Sąjungą

text:
28.3.2008

               LT

               Europos Sąjungos oficialusis leidinys

               L 86/27

      TARYBOS SPRENDIMAS

   2008 m. vasario 25 d.
   dėl Europos bendrijos bei jos valstybių narių ir Meksikos Jungtinių Valstijų ekonominės partnerystės, politinio koordinavimo ir bendradarbiavimo susitarimo antrojo papildomo protokolo sudarymo, siekiant atsižvelgti į Bulgarijos Respublikos ir Rumunijos stojimą į Europos Sąjungą
   (2008/271/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 57 straipsnio 2 dalį, 71 straipsnį, 80 straipsnio 2 dalį, 133 straipsnio 1 ir 5 dalis ir 181 straipsnį, kartu su 300 straipsnio 2 dalimi ir 3 dalies pirmąja pastraipa,
   atsižvelgdama į 2005 m. Stojimo aktą, ypač į jo 6 straipsnio 2 dalį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę,
   kadangi:

               (1)

               Europos bendrijos bei jos valstybių narių ir Meksikos Jungtinių Valstijų ekonominės partnerystės, politinio koordinavimo ir bendradarbiavimo susitarimo antrasis papildomas protokolas buvo pasirašytas Europos bendrijos bei jos valstybių narių vardu 2007 m. vasario 21 d.

               (2)

               Antrasis papildomas protokolas turėtų būti patvirtintas,

         NUSPRENDĖ:
   1 straipsnis
   Europos bendrijos ir jos valstybių narių vardu patvirtinamas Europos bendrijos bei jos valstybių narių ir Meksikos Jungtinių Valstijų ekonominės partnerystės, politinio koordinavimo ir bendradarbiavimo susitarimo antrasis papildomas protokolas siekiant atsižvelgti į Bulgarijos Respublikos ir Rumunijos stojimą į Europos Sąjungą.
   Antrojo papildomo protokolo tekstas pridedamas prie šio sprendimo (1).
   2 straipsnis
   Tarybos pirmininkas perduoda antrojo papildomo protokolo 5 straipsnyje numatytą pranešimą.

      Priimta Briuselyje, 2008 m. vasario 25 d.

            Tarybos vardu

            Pirmininkas

         A. VIZJAK

      (1)  OL L 141, 2007 6 2, p. 69.


title: 2014/639/ES: 2014 m. rugpjūčio 30 d. Europos Vadovų Tarybos sprendimas, kuriuo skiriamas Sąjungos vyriausiasis įgaliotinis užsienio reikalams ir saugumo politikai

text:
2.9.2014

               LT

               Europos Sąjungos oficialusis leidinys

               L 262/6

         EUROPOS VADOVŲ TARYBOS SPRENDIMAS
   2014 m. rugpjūčio 30 d.
   kuriuo skiriamas Sąjungos vyriausiasis įgaliotinis užsienio reikalams ir saugumo politikai

      (2014/639/ES)

   EUROPOS VADOVŲ TARYBA,
   atsižvelgdama į Europos Sąjungos sutartį, ypač į jos 18 straipsnio 1 dalį,
   kadangi:

               (1)

               2009 m. gruodžio 4 d. Europos Vadovų Tarybos sprendimu 2009/950/ES, priimtu gavus Komisijos pirmininko sutikimą, (1) Sąjungos vyriausiasis įgaliotinis užsienio reikalams ir saugumo politikai buvo paskirtas iki 2014 m. spalio 31 d.;

               (2)

               vadovaujantis Europos Sąjungos sutarties 17 straipsnio 7 dalies trečia pastraipa, pirmininką, Sąjungos vyriausiąjį įgaliotinį užsienio reikalams ir saugumo politikai ir kitus Komisijos narius kolektyviai balsuodamas tvirtina Europos Parlamentas;

               (3)

               Sąjungos vyriausiasis įgaliotinis užsienio reikalams ir saugumo politikai turėtų būti paskirtas laikotarpiui nuo dabartinės Komisijos kadencijos pabaigos iki 2019 m. spalio 31 d.;

               (4)

               išrinktas Komisijos pirmininkas pritarė tam, kad būtų paskirtas Sąjungos vyriausiasis įgaliotinis užsienio reikalams ir saugumo politikai,

         PRIĖMĖ ŠĮ SPRENDIMĄ:
   1 straipsnis
   Federica MOGHERINI skiriama Sąjungos vyriausiąja įgaliotine užsienio reikalams ir saugumo politikai laikotarpiui nuo dabartinės Komisijos kadencijos pabaigos iki 2019 m. spalio 31 d.
   2 straipsnis
   Apie šį sprendimą Federica MOGHERINI praneša Europos Vadovų Tarybos pirmininkas.
   Šis sprendimas įsigalioja pranešimo apie jį dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2014 m. rugpjūčio 30 d.

            Europos Vadovų Tarybos vardu

            Pirmininkas

         H. VAN ROMPUY

      (1)  OL L 328, 2009 12 15, p. 69.


title: 2015 m. spalio 1 d. Tarybos sprendimas (ES) 2015/1947 dėl Protokolo, kuriuo iš dalies keičiama Pasaulio prekybos organizacijos steigimo sutartis (Marakešo sutartis), sudarymo Europos Sąjungos vardu

text:
30.10.2015

               LT

               Europos Sąjungos oficialusis leidinys

               L 284/1

         TARYBOS SPRENDIMAS (ES) 2015/1947
   2015 m. spalio 1 d.
   dėl Protokolo, kuriuo iš dalies keičiama Pasaulio prekybos organizacijos steigimo sutartis (Marakešo sutartis), sudarymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 6 dalies a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               2001 m. lapkričio mėn. Pasaulio prekybos organizacija (toliau – PPO) pradėjo Dohos derybų prekybos klausimais raundą, dar vadinamą Dohos vystymosi darbotvarke. 2004 m. liepos mėn. pradėtos derybos dėl prekybos lengvinimo remiantis įsipareigojimu patikslinti ir patobulinti kelis 1994 m. Bendrojo susitarimo dėl muitų tarifų ir prekybos (toliau – GATT 1994) straipsnius, t. y. V straipsnį (Tranzito laisvė), VIII straipsnį (Su importu ir eksportu susiję mokėjimai ir formalumai) ir X straipsnį (Prekybos taisyklių skelbimas ir taikymas), siekiant dar paspartinti prekių, be kita ko, tranzitu vežamų prekių, judėjimą, išleidimą ir muitinį įforminimą. Be to, derybų įgaliojimuose buvo nurodytos nuostatos dėl veiksmingo muitinių ar kitų atitinkamų valdžios institucijų bendradarbiavimo prekybos lengvinimo ir muitinės reikalavimų laikymosi srityje;

               (2)

               derybas konsultuodamasi su pagal Sutarties 207 straipsnio 3 dalį įsteigtu specialiu komitetu vedė Komisija;

               (3)

               per 2013 m. gruodžio 3–6 d. Balyje vykusią 9-ąją PPO ministrų konferenciją buvo priimtas Ministrų sprendimas dėl prekybos lengvinimo, kuriuo derybos dėl Susitarimo dėl prekybos lengvinimo buvo baigtos su sąlyga, kad bus atlikta teisinė teksto peržiūra. Be to, Ministrų sprendimu buvo įsteigtas Prekybos lengvinimo parengiamasis komitetas ir PPO Generalinei tarybai nurodyta priimti Protokolą, kuris būtų įterptas kaip 1A priedas į Marakeše pasirašytą PPO steigimo sutartį, ir pateikti kiekvienai PPO narei jį priimti pagal savo vidaus tvarką;

               (4)

               per 2014 m. lapkričio 27 d. posėdį PPO Generalinė taryba priėmė Protokolą, kuriuo iš dalies keičiama Pasaulio prekybos organizacijos steigimo sutartis (Marakešo sutartis) (toliau – Protokolas), ir pateikė PPO narėms jį priimti;

               (5)

               Protokolą sudaro Susitarimas dėl prekybos lengvinimo ir prie to susitarimo kaip priedas pridėti besivystančių šalių įsipareigojimai. Jau daug besivystančių šalių pranešė apie savo A kategorijos įsipareigojimus pagal Susitarimo dėl prekybos lengvinimo 15 straipsnio 1 dalį. Prekybos lengvinimo komitetui bus pateikiami mažiausiai išsivysčiusių šalių pranešimai apie A kategorijos įsipareigojimus pagal Susitarimo dėl prekybos lengvinimo 15 straipsnio 2 dalį ir besivystančių ir mažiausiai išsivysčiusių šalių pranešimai apie B ir C kategorijų įsipareigojimus pagal Susitarimo dėl prekybos lengvinimo 16 straipsnio 5 dalį. Įsipareigojimai bus neatskiriama Susitarimo dėl prekybos lengvinimo dalis;

               (6)

               Protokolas turėtų būti patvirtintas Sąjungos vardu,

         PRIĖMĖ ŠĮ SPRENDIMĄ:
   1 straipsnis
   Europos Sąjungos vardu patvirtinamas Protokolas, kuriuo iš dalies keičiama Pasaulio prekybos organizacijos steigimo sutartis (Marakešo sutartis).
   Protokolo tekstas pridedamas prie šio sprendimo.
   2 straipsnis
   Tarybos pirmininkas skiria asmenį (-is), įgaliotą (-us) Sąjungos vardu deponuoti Protokolo 4 dalyje nurodytą priėmimo dokumentą (1).
   3 straipsnis
   Protokolas nėra aiškinamas kaip suteikiantis teises ar nustatantis prievoles, kuriomis būtų galima tiesiogiai remtis Sąjungos ar valstybių narių teismuose.
   4 straipsnis
   Šis sprendimas įsigalioja jo priėmimo dieną.

      Priimta Liuksemburge 2015 m. spalio 1 d.

            Tarybos vardu

            Pirmininkas

         É. SCHNEIDER

      (1)  Protokolo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.


title: 2009/658/EB: 2009 m. balandžio 23 d. Europos Parlamento sprendimas dėl Europos Sąjungos įstaigų vertimo centro 2007 finansinių metų sąskaitų uždarymo

text:
26.9.2009

               LT

               Europos Sąjungos oficialusis leidinys

               L 255/148

      EUROPOS PARLAMENTO SPRENDIMAS

   2009 m. balandžio 23 d.
   dėl Europos Sąjungos įstaigų vertimo centro 2007 finansinių metų sąskaitų uždarymo
   (2009/658/EB)
   EUROPOS PARLAMENTAS,

               —

               atsižvelgdamas į Europos Sąjungos įstaigų vertimo centro 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos Sąjungos įstaigų vertimo centro 2007 finansinių metų galutinių metinių ataskaitų, kartu su Centro atsakymais (2),

               —

               atsižvelgdamas į 2009 m. vasario 10 d. Tarybos rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 1994 m. lapkričio 28 d. Tarybos reglamentą (EB) Nr. 2965/94, įsteigiantį Europos Sąjungos įstaigų vertimo centrą (4), ypač į jo 14 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A6–0178/2009),

               1.

               pažymi, kad Europos Sąjungos įstaigų vertimo centro galutinės metinės ataskaitos pridėtos prie Audito Rūmų ataskaitos;

               2.

               pritaria Europos Sąjungos įstaigų vertimo centro 2007 finansinių metų sąskaitų uždarymui;

               3.

               paveda Pirmininkui perduoti šį sprendimą Europos Sąjungos įstaigų vertimo centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Klaus WELLE

      (1)  OL C 278, 2008 10 31, p. 42.

      (2)  OL C 311, 2008 12 5, p. 116.

      (3)  OL L 248, 2002 9 16, p. 1.

      (4)  OL L 314, 1994 12 7, p. 1.

      (5)  OL L 357, 2002 12 31, p. 72.


title: 2002 m. kovo 25 d. Tarybos Sprendimas užbaigiantis konsultacijas su Liberija pagal AKR ir EB partnerystės susitarimo 96 ir 97 straipsnius

text:
Svarbus teisinis pranešimas

|

32002D0274

Oficialusis leidinys L 096 , 13/04/2002 p. 0023 - 0026

		Tarybos Sprendimas2002 m. kovo 25 d.užbaigiantis konsultacijas su Liberija pagal AKR ir EB partnerystės susitarimo 96 ir 97 straipsnius(2002/274/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 300 straipsnio 2 dalies antrąją pastraipą,atsižvelgdama į vidaus susitarimą dėl priemonių, kurių būtina imtis, ir tvarkos, kurios būtina laikytis, įgyvendinant AKR ir EB partnerystės susitarimą [1], kurio laikiną taikymą reglamentuoja 2000 m. rugsėjo 18 d. valstybių narių Vyriausybių atstovų sprendimas, ypač į jo 3 straipsnį,atsižvelgdama į Komisijos pasiūlymą,kadangi:(1) Liberijos Vyriausybė ne vieną kartą savo veiksmais sužlugdė galimybę jai įvykdyti įsipareigojimus, numatytus pagrindinėse AKR ir EB partnerystės susitarimo 9 straipsnyje cituojamose dalyse. Ji taip pat pažeidė gero vadovavimo reikalavimus, nes nustatyti stambaus masto korupcijos atvejai.(2) 2001 m. lapkričio 9 d. su Liberija vyko konsultacijos pagal AKR ir EB partnerystės susitarimo 96 ir 97 straipsnius, kurių metu Liberijos valdžios atstovai paaiškino savo požiūrį ir prisiėmė tam tikrų specialių įsipareigojimų, ypač žmogaus teisių apsaugos, demokratijos, teisės viršenybės ir gero vadovavimo principų užtikrinimo srityje.(3) Pastaruoju metu buvo pastebėta teigiamų poslinkių, siekiant įvykdyti šiuos įsipareigojimus. Tačiau šiems įsipareigojimams įvykdyti ir išlaikyti tolydžią padėtį šalyje, reikia imtis rimtesnių veiksmų,NUSPRENDĖ:1 straipsnisKonsultacijos su Liberija pagal AKR ir EB partnerystės susitarimo 96 ir 97 straipsnius užbaigiamos.2 straipsnisŠio sprendimo priede pateiktame laiško projekte išdėstytos priemonės priimamos kaip atitinkamos pagal AKR ir EB partnerystės susitarimo 96 straipsnio 2 dalies c punktą ir 97 straipsnio 3 dalį priemonės. Nuo šio sprendimo priėmimo dienos praėjus dvejiems metams šio priemonių taikymo laikas baigiasi.3 straipsnisŠis sprendimas įsigalioja jo priėmimo dieną.4 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje, 2002 m. kovo 25 d.Tarybos varduPirmininkasA. M. Birulés y Bertrán[1] OL L 317, 2000 12 15, p. 376.--------------------------------------------------PRIEDASLAIŠKO UŽSIENIO REIKALŲ MINISTRUI PROJEKTASBriuselis,…J.E. p. Monie CAPTANUžsienio reikalų ministruiLiberijaGerb. Ministre,Europos Sąjunga skiria didžiausią dėmesį AKR ir EB partnerystės susitarimo 9 straipsnio nuostatoms. Pagrindinės AKR ir EB partnerystės sutarties dalys – pagarba žmogaus teisėms, demokratinėms institucijoms ir teisės viršenybei, ir kaip esminis dalykas – geras vadovavimas yra mūsų santykių pagrindas.Europos Sąjungai kelia nerimą nuo pilietinio karo pabaigos gaunami pranešimai apie žmogaus teisių pažeidimus ir apie akivaizdų saugumo pajėgų elgesio su civiliais nebaudžiamumą. Politinės opozicijos nebuvimas šalyje, ypač prieš 2003 m. artėjančius rinkimus, pranešimai apie varžomą laisvę reikšti savo mintis ir įsitikinimus taip pat kelia didžiulį susirūpinimą. Europos Sąjunga taip pat labai sunerimusi dėl valstybės apskaitos sistemos skaidrumo stokos ir didelio masto korupcijos rizikos, ypač gamtinių išteklių vadybos srityje ir dėl monopolijų naudojimo. Be to, pagalba, kurią Liberija pasiūlė Siera Leonės Front uni révolutionnaire (RUF), kaltinamam didžiuliais žmogaus teisių pažeidimais Siera Leonėje, verčia Europos Sąjungą pritarti 2001 m. kovo mėnesį Jungtinių Tautų Saugumo Tarybos priimtoms sankcijoms.2001 m. liepos 23 d. Europos Sąjungos Taryba nusprendė su Liberijos Vyriausybe pradėti konsultacijas pagal AKR ir EB partnerystės susitarimo 96 ir 97 straipsnius, tikėdamasi jose išsamiai įvertinti esamą padėtį ir ją pataisyti.Pirmasis konsultacinis susitikimas įvyko 2001 m. lapkričio 9 d. Briuselyje. Jame buvo atkreiptas dėmesys į keletą pagrindinių klausimų, Liberijos Vyriausybė pristatė savo požiūrį, buvo prisiimti toliau išvardyti įsipareigojimai:- kiekvieną sykį gavus rimtą ir patvirtintą pranešimą apie karinių pajėgų atstovų dalyvavimą smurte, įskaitant Lofos (angl Lofa) apskrities karo zonoje, prieš civilius, sistemiškai imtis teisminių tyrimų,- išplėsti šiuo metu vykdomą mokymo programą apie žmogaus teises – viso saugumo pajėgų personalo mokymas,- pakeisit atitinkamus teisės aktus tam, kad būtų sudaryta patikima ir nepriklausoma žmogaus teisių komisija, kurioje būtų ir pilietinės visuomenės atstovų,- pakeisti atitinkamus teisės aktus tam, kad būtų sudaryta patikima ir nepriklausoma nacionalinio susitaikymo komisija, kurioje būtų ir pilietinės visuomenės atstovų,- toliau skatinti pagrindinių opozicijos lyderių grįžimą, ypač atsiimant jiems pateiktus kaltinimus, ir garantuoti jų asmeninį saugumą,- nepersekioti NVO narių ir žurnalistų už tai, kad jie pasisako prieš Vyriausybę, pastarajai viešai prisiimant atitinkamus įsipareigojimus,- supaprastinti ir pagreitinti trumpųjų bangų radijo licencijų išdavimo tvarką, apsvarstyti iš naujo atitinkamą įstatymą siekiant priimti jo pataisą, taip pat peržiūrėti "Radio Veritas" ir "Star Radio" bylas, jų prašymu,- pakeisti atitinkamus teisės aktus tam, kad būtų sudaryta patikima ir nepriklausoma rinkimų komisija, kuri labai tartųsi su pagrindiniais politiniais partneriais,- atkurtiteisminės peržiūros instituciją, kuri galėtų Vyriausybei teikti konsultacijas ir nepriklausomas rekomendacijas,- pagerinti tinkamų atlyginimų mokėjimą ir išlaidų kompensavimą valstybės pareigūnams, ypač dirbantiems teisingumo vykdymo institucijose,- užtikrinti skaidrią komunalinių paslaugų sektoriaus ir paravalstybinių pajamų, įskaitant ir gautų iš miškininkystės sektoriaus, atskaitomybę,- tęsti kuro ir ryžių sektorių liberalizavimą tam, kad būtų užtikrinta konkurencija ir skaidrumas,- vykdyti JT prašymus, susijusius su Liberijos dalyvavimu Siera Leonės konflikte, ypač prašymus nutraukti bet kokius ryšius su RUF.Taip pat buvo susitarta, kad su Liberijos valdžia bus palaikomas glaudus dialogas sprendžiant įvairius konsultaciniame susitikime iškeltus klausimus, tikintis užbaigti konsultacijas. Šis procesas dabar jau baigtas. Daugiausia tai buvo Liberijos Vyriausybės siūlomos priemonės, kurias įgyvendinus galima įvykdyti prisiimtus įsipareigojimus.Liberijos valdžios institucijos parodė savo pasiryžimą siekti pažangos visose Europos Sąjungos nurodytose srityse. Ypač sveikintina tai, kad:- pastaruoju metu keleto saugumo pajėgų narių atžvilgiu pradėtas teisminis tyrimas dėl jų dalyvavimo žmogaus teisių pažeidimuose,- rengiamas planas, kuriuo numatoma išplėsti žmogaus teisių mokymus, t. y. šiuos mokymus išklausys visas saugumo pajėgų personalas,- iš naujo svarstomi teisės aktai, susiję su žmogaus teisių ir nacionalinio sutaikymo komisijų sudarymu; ryšium su sutaikymu paskelbta, kad 2002 m. liepą vyks nacionalinis forumas, į kurį bus kviečiami visi opozicijos lyderiai,- prezidentas Taylor viešai pakvietė opozicijos lyderius sugrįžti į Liberiją ir patikino, kad jie bus saugomi,- planuojama stiprinti ir plėsti rinkimų komisijas,- "Radio Veritas" atgaus savo trumpųjų bangų licenciją, o "Star Radio" veiklos atnaujinimas yra svarstomas; per visą rinkimų laikotarpį opozicija galės naudotis transliavimo trumposiomis bangomis galimybe,- bus atkurta teisminės peržiūros institucija ("Teisinės reformos komitetas"),- planuojamo priemonės, gerinančios iš miškininkystės sektoriaus gaunamų fiskalinių pajamų viešąjį administravimą ir jūrų krovinių registravimą,- toliau vykdomas ryžių sektoriaus liberalizavimas, nes dominuojanti pagrindinio importuotojo padėtis silpsta,- pritarta, kad bus atliekamas paravalstybės agentūrų ir Vyriausybės finansinių institucijų išorės auditas.Apskritai Liberijos Vyriausybė pažymėjo, kad ji saugos visų piliečių ir Liberijoje gyvenančių asmenų visas pagrindines teises.Tačiau nepaisant jau prisiimtų įsipareigojimų, toliau išvardyti klausimai vis dar kelia susirūpinimą:- padėtį žmogaus teisių srityje vis dar reikia gerinti,- artėjant 2003 m. rinkimams nėra pakankamos garantijos, kad su visais kandidatais bus elgiamasi vienodai,- neužtikrintas valstybinių sąskaitų vadybos skaidrumas, ypač ryšium su lėšomis, gaunamomis iš kuro, medienos ir ryžių sektorių.Europos Sąjunga ragina Liberijos valdžios institucijas ir toliau dėti pastangas, kad būtų atsiliepiama į JT raginimus nutraukti ryšius su RUF Siera Leonėje.Atsižvelgdama į tai, kas pirmiau išdėstyta, Europos bendrija ir jos valstybės narės nusprendė užbaigti konsultacijas pagal AKR ir EB partnerystės susitarimo 96 ir 97 straipsnius. Tikintis, kad bus daroma žymi pažanga tam, kad būtų vykdomi prisiimti įsipareigojimai, susiję su pagarbos žmogaus teisėms, demokratijos, teisės viršenybės ir gero vadovavimo principų puoselėjimu, nuspręsta palaikyti politinį dialogą ir toliau taikyti tiesioginės paramos priemones bei rengtis rinkimams. Atsižvelgdama į pasiektą pažangą ir tam tikras sąlygas, Europos Sąjunga galėtų palaipsniui išplėsti savo bendradarbiavimą.Europos Sąjunga primygtinai kviečia Liberijos Vyriausybę artimiausioje ateityje imtis toliau išvardytų priemonių, kurios būtų vykdomos pagal iš anksto susitartą darbų planą:- užtikrinti efektyvios ir veiksmingos teismų sistemos nepriklausomumą,- atlikti paravalstybinių agentūrų ir Vyriausybės finansinių institucijų nepriklausomą išorės auditą,- veiksmingai garantuoti opozicijos lyderių asmeninį saugumą ir judėjimo laisvę Liberijoje,- sudaryti nepriklausomą ir efektyviai dirbančią žmogaus teisių komisiją,- įgyvendinti planą, pagal kurį žmogaus teisių mokymus praeina visos saugumo pajėgos,- sudaryti nepriklausomą ir patikimą nacionalinio sutaikymo komisiją, kuri bus atsakinga už 2002 m. liepą vyksiančio nacionalinio sutaikymo forumo organizavimą ir priežiūrą,- įgyvendinti priimtus sprendimus dėl transliavimo trumposiomis bangomis prieinamumo supaprastinimo,- sudaryti nepriklausomą ir patikimą rinkimų komisiją,- sugriauti kuro importo monopoliją.Tikimasi, kad tokie veiksmai taps bendros žmogaus teisių gerbimo, demokratijos, teisės viršenybės ir gero vadovavimo principų Liberijoje puoselėjimo tendencijos dalimi, o tai reikštų:- žmogaus teisių padėties pagerinimą ir efektyvią kovą su nebaudžiamumu,- pastovų spaudos laivės deklaravimo užtikrinimą,- atitinkančių tarptautinius standartus laisvų ir įprastų 2003 m. rinkimų organizavimą, dalyvaujant visiems opozicijos lyderiams ir suteikiant jiems tokias pačias galimybes kaip dabartinės valdančiosios partijos lyderiui,- skaidresnį viešųjų koncesijų ir licencijų išdavimą ir iš jų gaunamų pajamų atskaitomybę.Tai pat tikimasi, kad padėties Siera Leonėje kontekste netrukus Liberiją bus galima laikyti vykdančia JT Saugumo Tarybos reikalavimus valstybe.Pagalbos teikimo įgyvendinimo prasme Bendrija nusprendė imtis toliau išvardytų priemonių, kaip apibrėžta 96 straipsnio 2 dalies c punkte ir 97 straipsnio 3 dalyje:- reguliarūs vėlesni padėties patikrinimai užtikrinami plėtojant intensyvų politinį dialogą su Europos Sąjungai pirmininkaujančia valstybe ir Europos Komisija bei darant šešių mėnesių politikos apžvalgą,- dabartinių pagal AKR ir EB partnerystės susitarimo 72 straipsnį finansuojamų projektų, kurių finansavimas dabar sudaro 25 milijonus eurų ir kurie skirti perkeltųjų asmenų poreikiams tenkinti, įgyvendinimas bus tęsiamas,- įnašams į regioninius projektus, humanitarinio pobūdžio veiklai, prekybos bendradarbiavimui ir su prekyba susijusioms lengvatoms tai nedaro jokios įtakos,- prisiimtų per konsultacijas įsipareigojimų vykdymui užtikrinti reikalingų priemonių įgyvendinimui gali būti teikiama institucinė parama,- aštuntoji Europos plėtros fondo (EPF) Nacionalinė preliminarioji programa (angl. National Indicative Programme – NIP) yra rengiama. Ji bus dalijama į dvi dalis: pirmoji apims institucinių gebėjimų vystymą ir tiesioginę paramą gyventojams, o antroji – labiau struktūruotą pagalbą. Jos pasirašymas ir pirmosios pagalbos dalies įgyvendinimas bus susietas su faktiška pažanga, pasiekta atkuriant efektyvias demokratijos struktūras ir gerinant valstybės finansinių institucijų vadybą. Antrosios dalies įgyvendinimas priklausys nuo to, ar 2003 m. rinkimai bus laisvi ir teisingi, ar pagerės politinė situacija šalyje ir nuo gero vadovavimo būklės,- pasirengimui rinkimams reikalinga parama bus teikiama, jei bus laikomasi įprastų laisvų ir teisingų rinkimų organizavimo sąlygų,- pranešimas apie devintojo EPF Nacionalinei preliminariajai programai skiriamas lėšas bus padarytas iš karto po to, kai pasibaigs laisvi ir teisingi rinkimai,- iki aštuntosios EPF Nacionalinės preliminariosios programos antrosios dalies įgyvendinimo Komisija ir toliau naudosis nacionalinio įgaliojimus suteikiančio pareigūno funkcijomis.Europos Sąjunga ir toliau atidžiai stebės padėtį Liberijoje. Mes siūlome toliau plėtoti intensyvų politinį dialogą, remiantis AKR ir EB partnerystės susitarimo 8 straipsnio nuostatomis.Su pagarba,Komisijos vardu…Tarybos vardu…--------------------------------------------------


title: 2010/805/ES: 2010 m. gruodžio 15 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Lenkijos paraiška „EGF/2010/004 PL/Wielkopolskie, automobiliai“ )

text:
28.12.2010

               LT

               Europos Sąjungos oficialusis leidinys

               L 342/17

         EUROPOS PARLAMENTO IR TARYBOS SPRENDIMAS
   2010 m. gruodžio 15 d.
   dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Lenkijos paraiška „EGF/2010/004 PL/Wielkopolskie, automobiliai“)
   (2010/805/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką.

               (2)

               EGF taikymo sritis buvo išplėsta – nuo 2009 m. gegužės 1 d. galima teikti paraiškas dėl paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio.

               (3)

               2006 m. gegužės 17 d. tarpinstituciniame susitarime numatyta galimybė mobilizuoti EGF lėšas, neviršijant nustatytos didžiausios metinės 500 mln. EUR ribos.

               (4)

               2010 m. vasario 5 d. Lenkija dėl darbuotojų atleidimo iš dviejų Lenkijos įmonių, vykdančių veiklą sektoriuje, priskiriamame statistinio ekonominės veiklos rūšių klasifikatoriaus (NACE) 2 red. 29 skyriaus (Variklinių transporto priemonių, priekabų ir puspriekabių gamyba) sektoriuje NUTS II lygmens Didžiosios Lenkijos (PL41) regione, pateikė paraišką mobilizuoti EGF lėšas, ir iki 2010 m. liepos 6 d. pateikė papildomos informacijos. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 633 077 EUR sumą.

               (5)

               Todėl EGF lėšos turėtų būti mobilizuojamos finansinei paramai pagal Lenkijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2010 finansinių metų Europos Sąjungos bendrajame biudžete iš Europos prisitaikymo prie globalizacijos padarinių fondo mobilizuojama 633 077 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2010 m. gruodžio 15 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkas

         O. CHASTEL

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.